8o T ESTACEA 



Testae descripdo . Testa subtrigona, inaequilatera, nitida; latere postico elon- 

 gato, rotundato, iaevi; antico breviori, tumidiori, angulato, ac veluti oblique 

 reciso. Hoc dumtaxat striis transversis crenulatis, exilioribus autem in longum , 

 insignitur; quae striae, ubi inter se mutuo decussantur^ punctis excavatis, non- 

 nisi lente conspicuis, veluti insculptae adparent. Areae regio, sive margo inferior 

 lateris antici, striis transversis undulatis oblique exaratur. Limbus interior cre- 

 nis exilibus distinguitur, in latere postico sensim evanescentibus. Ad cardinem 

 terni dentes priraarii , quorum medius ex valva altera producitur ; laterales in 

 margine antico illis ferme contigui. Tota concha ex flavo viridescit; et nonnun- 

 quam radiis obsoletis picta est : intus purpurascit . 



Inter concham istam, et Donacem Trunculum, maxime inter se adfines,hoc 

 solum discrimen intercedit, quod in ista latus anticum striis gaudeat decussatis, 

 punctisque excavatis; quod striaesimul obtineant in areae regione; quoddemum 

 in carchne dentes insint laterales . 



Historia. Cum Donace Trunculo promiscue vivit, idemque p^iriter Molluscum 

 tegit . Quare simul cum illa a Conchytis expromitur rastri adminiculo ; at non- 

 nisi raro; maxima equidem est earum inopia. 



DONAX VENVSTA. 



Ital. Donace Venusta. Neapol. Tonninola . 

 XIX. Testae cliaractcres . Testa cuneiformis, omnino laevis, nitida, latere postico 

 rotundato, antico angulato, denticuloque ad cardinem insignito; radiis binis fla- 

 vis in longum distincta; areae regione transversim obhque striata; margine cre- 

 nato; intus purpurascens. 



Testae clescriptio. Testa subtrigona, inaequilatera, omnino laevis, nitidacjue. 

 Latus posticum elongatum, rotundatum; anticum brevius, obhque veluti reci- 

 sum, inque angulum desinens, Areae regionem obtinent striae obhquae, undu- 

 latae, transversim productae. Limbus interior crenis exihbus insculptus est, ad 

 latus posticum sensim evanescentibus . Cardo dentibus ternis compingitur ; late- 

 ralibus in latere antico parum remotis. Tota concha paUide violacea, vel fulva, 

 radio gemino flavescenti, interdum niveo, ab apice ad marginem producto, de- 

 coratur; intus purpurascit. 



Ex quibus intelhgitur Donacem Venustam nonnisi ob strias areae regionem 

 occupantes, denticulosque laterales,differreaDonace Trunculo; quemadmodum 

 a Donace Semistriata ob striarum , punctorumque defectum in latere antico in- 

 signiter discriminatur. Insuper ejus forma quodammodo concinnior elegan- 

 ^4- tiorque adparet . Ejusdem imaginem a parte dorsi in Figura 24 exhibuimus. 



